section_heading: Omot albuma
paragraph_text: Naslovnica uratka prenesena je na službeno Burzumovo mrežno mjesto prije same objave albuma. U pitanju je fotografija šume kroz koju prolaze sunčeve zrake. Fotografija je nastala u blizini Vikernesove kuće u Bøu. Uobičajeni oblik slova koji se pojavio na svim prethodnim Burzumovim uradcima (osim na dvama demouradcima iz 1991.) na Belusu je promijenjen. Vikernes je izjavio da je tome tako zato što ne želi da Burzum ima logotip kao ostale black metal grupe i zato što smatra da je Belus novi početak za Burzum.